stanford-oval/wikipedia huggingface dataset:
בתי הדין הדתיים הדרוזיים
מבנה בתי הדין וסמכויות המינוי

בתי הדין פועלים מכוח חוק בתי הדין הדתיים הדרוזיים, התשכ"ג-1962, והחלו פעולתם ב-30 בדצמבר 1963. ב-2 בנובמבר 1961 אומץ על ידי העדה חוק המעמד האישי של העדה הדרוזית בלבנון כדין האישי של הדרוזים בישראל, ובתי הדין הדתיים הדרוזיים דנים על-פי חוק זה.
בראש בית הדין הדתי הדרוזי לערעורים עמד עד מותו בשנת 1993 השייח' אמין טריף. מאז מותו לא אוישה משרת ראש בית הדין הדתי הדרוזי לערעורים.
כיום מכהנים בבתי הדין שלושה קאדים-מד'הב: שייח' מוואפק טריף ושייח' נעים כאמל הנו בבית הדין לערעורים, ושייח' חאתם חלבי בבית הדין הדתי הדרוזי של ערכאה ראשונה.
בישראל פועלים שלושה בתי דין דרוזיים:
בית הדין הדרוזי בעכו - נוסד בשנת 1963.
בית הדין הדרוזי במסעדה - רמת הגולן - נוסד בשנת 1972.
בית הדין הדרוזי לערעורים בעכו - נוסד בשנת 1963.
בית הדין הדרוזי ובית הדין הדרוזי לערעורים נוסדו בחיפה בנובמבר 1963 והועברו לעכו באוקטובר 1988. בכפרים הדרוזיים ישנם 62 מסדרי נישואים מתוכם שבעה בגולן. מסדרי הנישואים עורכים נישואים בכפרים הדרוזים אחרי קבלת היתר מבית הדין הדרוזי. בתי הדין הדרוזיים מאז יסודם היו שייכים למשרד לענייני דתות אולם בינואר 2001 הועברו לסמכותו הבלעדית של משרד המשפטים.
בית פתוח חלק ב'

בית פתוח חלק ב' הוא המיני-אלבום הראשון של שלומי שבן ואלבומו השישי במספר, אשר יצא ב-30 בינואר 2024, ומהווה את חלקו השני לאלבום בית פתוח חלק א', שיצא שנה קודם לכן.
רקע

בית פתוח חלק ב' הוא חלקו השני של האלבום "בית פתוח חלק א'", שיצא שנה קודם לכן. הוא כולל ארבעה שירים, ובהם השיר "יש אישה ברקע (תצלום)" בו משתתפת חוה אלברשטיין, ששיתפה פעולה עם שבן לפני כן בדואט "תרגיל בהתעוררות". אסף תלמודי הפיק מוזיקלית את כל השירים, ובשיר "לבזבז לך את הזמן" מסייע לו בכך גם המוזיקאי יוגב גלוסמן.
על הוצאת האלבום אמר שבן:
המיני אלבום הזה היה אמור לצאת מזמן, ונדחה מספר פעמים מסיבות שונות. ב-7 באוקטובר הרעיון להוציא אותו נמחה כליל. למעשה, שכחתי ממנו, וכמו כולנו הייתי עסוק בדברים אחרים - דחופים וכואבים יותר
רשימת רצועות

| בית פתוח חלק ב'> מס' | בית פתוח חלק ב'> שם | בית פתוח חלק ב'> משך | בית פתוח חלק ב'>  | בית פתוח חלק ב'>  | בית פתוח חלק ב'>  | בית פתוח חלק ב'>  | בית פתוח חלק ב'>  | בית פתוח חלק ב'>  | בית פתוח חלק ב'>  |
| --- | --- | --- | --- | --- | --- | --- | --- | --- | --- |
| 1. | לבזבז לך את הזמן  | 3:16 |  |  |  |  |  |  |  |
| 2. | העצמה תחרותית  | 12:17 |  |  |  |  |  |  |  |
| 3. | קדישמן (רישומון)  | 4:15 |  |  |  |  |  |  |  |
| 4. | יש אישה ברקע (תצלום) (בהשתתפות חוה אלברשטיין)   | 2:50 |  |  |  |  |  |  |  |
| משך כולל: | משך כולל: | 22:39 |  |  |  |  |  |  |  |
הערות שוליים

1 2  שובו של הפסנתר: שלומי שבן מוציא חלק שני לאלבום "בית פתוח", באתר וואלה, 30 בינואר 2024
בנזופנון

| --- | --- |
 
 שם סיסטמטי:  Diphenylmethanone
 שמות נוספים:  Phenyl ketone; Diphenyl ketone
 כתיב כימי:  C₁₃H₁₀O 
 מסה מולרית:  182.22 גרם/מול
 מראה:  מוצק לבן, ריח כשל גרניום
 מספר CAS:  10049-04-4
 צפיפות:  1.11 גרם/סמ"ק
 מצב צבירה:  מוצק
 מסיסות:  לא מסיס
 ממסים:  אתנול, דיאתיל אתר
 טמפרטורת היתוך:  48.5 °C   321.65 K
 טמפרטורת רתיחה:  305.4 °C   578.55 K
 NFPA 704:       1 ‏ 1 0 
 
בנזופנון (Benzophenone) הוא תרכובת שנוסחתה C6H5)2CO). המולקולה היא קטון הקשור לשתי טבעות ארומטיות.
שימושים

בנזופנון משמש כפוטו-איניציאטור להקשיה של פולימרים באמצעות יצירת קשרי צילוב בחשיפה לאור ביישומים בתעשיית הדיו, הדפוס וההדמיה. בנזופנון בולע UV ומגן על חומרי ריח וצבע בתמרוקים ובתכשירי ניקוי מנזקי קרינה, כמגן מנזקי קרינה משתמשים בחומר כתוסף לפולימרים המשמשים לייצור אריזות שקופות. אוקסיבנזון שהוא נגזרת של בנזופנון מנוצל לייצור קרם הגנה.
ייצור

מייצרים בנזופנון בחמצון של די פניל מתאן C6H5)2CH2) בקטליזה של נחושת.
ניתן לקבל את החומר מתגובה של בנזון עם פחמן ארבע-כלורי (CCl4) ואז הידרוליזה של התוצר די כלורו די פניל מתאן.
ניתן להכין את החומר גם בתגובת פרידל-קרפטס על בנזן עם בנזואיל כלוריד (אנ') (C6H5COCl) בנוכחות חומצת לואיס (דוגמת אלומיניום כלוריד (אנ')) כזרז.
הכנת בנזופנון מבנזן וטטרה כלורו מתאן
סינתזה של בנזופנון בתגובת פרידל -קרפטס של בנזן עם בנזואיל כלוריד
ביורן אנדרסון

ביורן אנדרסון (בשוודית: Björn Andersson, נולד ב-20 ביולי 1951 בפרסטורפ שבשוודיה) הוא כדורגלן עבר שוודי ששיחק בעיקר באוסטרס השוודית ובבאיירן מינכן מהבונדסליגה בעמדת הבלם. אנדרסון היה חלק משתי זכיות של באיירן מינכן בגביע אירופה לאלופות. לאנדרסון 28 הופעות במדי נבחרת שוודיה, עמה השתתף במונדיאל 1974.
קריירת מועדונים

אנדרסון החל בשנת 1970 את קריירת הבוגרית באוסטרס השוודית, שם שיחק ארבע עונות והפגין יכולת הגנתית גבוהה, שהקנתה לו מקום בסגל נבחרת שוודיה. בשנת 1974 עזב אנדרסון את אוסטרס לאחר שערך במדיה 101 הופעות ליגה, וחתם בשורות אלופת אירופה הטרייה באיירן מינכן, שם הצטרף לחברו לנבחרת שוודיה קוני טורסטנסון. בעונתו הראשונה בקבוצה, 1974/75, ערך אוסטרס 18 הופעות ליגה, והקבוצה סיימה את העונה רק במקום העשירי, לאחר שלוש זכיות רצופות באליפות. למרות זאת, באיירן מינכן שמרה על תוארה כאלופת אירופה, לאחר שניצחה בגמר גביע אירופה לאלופות 1975 את לידס יונייטד בתוצאה 2-0. אנדרסון פתח בגמר זה, אך הוחלף כבר בדקה הרביעית על ידי זפ וייס בגין פציעה. בעונת 1975/76 ערך אנדרסון שש הופעות ליגה בלבד, ובאיירן מינכן סיימה שלישית, אך זכתה בפעם השלישית ברציפות בגביע אירופה לאלופות, לאחר שניצחה במשחק הגמר את סנט אטיין בתוצאה 1-0. אנדרסון לא שיחק בגמר זה. עונת 1976/77 הייתה האחרונה של אנדרסון בבאיירן מינכן. בעונה זו ערך 23 הופעות ליגה, והקבוצה סיימה במקום השביעי. בתום עונה זו עזב אנדרסון את באיירן מינכן, וחזר לאוסטרס, שם שיחק שתי עונות נוספות. לאחר מכן שיחק במועדונים השוודים מרקרידס וולנטונה, בשניהם גם נשא תפקידי אימון במקביל. בשנת 1983 פרש אנדרסון ממשחק פעיל.
קריירה בינלאומית

אנדרסון ערך את הופעת הבכורה במדי נבחרת שוודיה בשנת 1972. אנדרסון נכלל בסגל השוודי למונדיאל 1974, ופתח במרבית המשחקים של הנבחרת, שהודחה בתום שלב הבתים השני של הטורניר. בשנת 1977 ערך אנדרסון את הופעתו ה-28 והאחרונה במדים הלאומיים.
קריירת אימון

בשנת 1995 החל אנדרסון לאמן את קבוצת הנוער של באיירן מינכן, ועסק בתפקיד זה במשך 14 שנים רצופות. לאחר מכן היה עוזר מאמן במועדון השוודי האסלהולם, והחל משנת 2014 הוא עובד עם שחקני נוער במועדון השוודי האלמיה.
תארים

עם באיירן מינכן:
גביע אירופה לאלופות (2): 1974/75, 1975/76
הגביע הביניבשתי: 1976
ברבוס רוקט

| --- | --- |

Brabus Rocket - ניידת משטרה
 מאפיינים כלליים
 יצרן:  "Brabus" (אנ') (שם מלא: "BRABUS GmbH")
 שנות ייצור:  2006 עד היום
 הרכבה:  גרמניה גרמניה
 מודל קודם:  Brabus E V12 (אנ')
 מודל אחריו:  בראבוס בוליט 
 מרכב:  Front-engine, rear-wheel-drive layout (אנ')
 אורך:  4,996 מ"מ (דור שני)
 רוחב:  1,881 מ"מ (דור שני)
 גובה:  1,371 מ"מ (דור שני)
 משקל:  1,980 ק"ג (דור שני)
 בסיס גלגלים:  2,854 מ"מ (דור ראשון)  2,874 מ"מ (דור שני)
 מפרט טכני
 מנוע:  V12 צילינדרים, 6,233 סמ"ק המפיק 730 כ"ס ב-5,500 סל"ד (דור ראשון)  V12 צילינדרים, 6,233 סמ"ק המפיק 800 כ"ס ב-5,500 סל"ד (דגם "ברבוס רוקט 800")  V12 צילינדרים, 6,233 סמ"ק המפיק 720 כ"ס (דגם "ברבוס רוקט 730")  V12 צילינדרים, 6,233 סמ"ק המפיק 900 כ"ס ב-5,500 סל"ד (דגם "ברבוס רוקט 900")
 הילוכים:  תמסורת אוטומטית - 5 מהירויות  תמסורת 7 מהירויות מסוג "AMG Speedshift MCT transmission" (דגמי ברבוס רוקט 730"
 מהירות מרבית:  365.7 קמ"ש
 צריכת דלק:  מכל דלק - 66 ליטר
 קשר:  מרצדס-בנץ CLS-קלאס
 
ברבוס רוקט (בגרמנית: Brabus Rocket) היא מכונית על בתצורת מכונית סלון המוגדרת כמכונית קומפקטית ספורטיבית, מתוצרת יצרנית הרכב הגרמנית בראבוס אשר מבוססת על דגם מרצדס-בנץ CLS-קלאס של יצרנית הרכב הגרמנית מרצדס אשר מיוצרת משנת 2006 ועד היום.
בשנת 2006 דגם "ברבוס רוקט" שיפר את "שיא המהירות הקרקעית" ("Land speed record" (אנ')) בקטגוריית "Street-legal vehicle" (אנ') במסלול ניסוי מרוצי המכוניות "Nardò Ring" (אנ') באיטליה והגיע למהירות של 365.7 קמ"ש.
דורות

דור ראשון - יוצר בין השנים 2006-2011.
דור שני - מיוצר משנת 2011.
תצורות

4 דלתות - סלון.
2 דלתות - קבריולה - מחיר היחידה "ברבוס רוקט 900" קבריולה - 400,000 דולר.
דגמים

"Brabus Rocket" משנת 2006
"Brabus Rocket 800" משנת 2011.
"Brabus Rocket 730" משנת 2014.
"Brabus Rocket 900" משנת 2015.
"Brabus Rocket 900 "Desert Gold" משנת 2015.
תאוצות

בין 0-100 קמ"ש התאוצה היא 3.2 שניות (דגם "Brabus Rocket" שנת 2006).
בין 0-100 קמ"ש התאוצה היא 3.7 שניות (דגם "Brabus Rocket 800" שנת 2011).
בין 0-100 קמ"ש התאוצה היא 3.8 שניות (דגם "Brabus Rocket 730" שנת 2014).
בין 0-100 קמ"ש התאוצה היא 3.7 שניות (דגם "Brabus Rocket 900" שנת 2015).
תמונות

"ברבוס רוקט", שנת 2007
"ברבוס רוקט", שנת 2007
"ברבוס רוקט" דגם 900, שנת 2015
"ברבוס רוקט" דגם 900 - קבריולט
"ברבוס רוקט" דגם 900 - קבריולט
"ברבוס רוקט" דגם 900 - מבט לתא הנהג
"ברבוס רוקט"
"ברבוס רוקט"
מנוע 12 צילינדרים "ברבוס רוקט" שנת 2014
"ברבוס רוקט"  - ניידת משטרה
"ברבוס רוקט"  - ניידת משטרה
ראו גם

ברבוס C V8
מרצדס-בנץ CLS-קלאס
הערות שוליים

↑  ברבוס רוקט motor1.com/news/186131/mercedes-s65-brabus-rocket-acceleration
↑  ברבוס רוקט evo.co.uk/news/evonews/60610/brabus_rocket
↑  "ברבוס רוקט 900" - קבריולה newatlas.com/brabus-rocket-900-cabrio-worlds-fastest-four-seat-convertible
↑  "ברבוס רוקט 900" topgear.com/car-news/frankfurt-motor-show/merc-s65-not-powerful-enough-meet-brabus-rocket-900
↑  ברבוס רוקט 900 brabus.com/raster.
↑  ברבוס רוקט 900 germantuningcorporation.com/brabus-rocket-900
ברסלב (בלארוס)

ערך זה עוסק בעיירה בבלארוס. אם התכוונתם לעיר מגוריו של רבי נחמן מברסלב או לחסידות בשם זה או לערים אחרות בעלות שם דומה, ראו .
אנדרטה לזכר יהודי ברסלב שנספו בשואה, בבית העלמין בחולון
בְּרֶסְלֶב (בייִדיש: ברעסלעוו, בבלארוסית:  Браслаў, מבוטא "בְּרַסלַאו"; ברוסית: Браслав, בפולנית: Brasław) היא עיר בבלארוס, במחוז ויטבסק, המשמשת כמרכזה של נפת ברסלב.
היסטוריה

ברסלב נזכרת לראשונה בשנת 1065 כטירה באזור הגבול עם השבטים הליטאיים. במהלך המאה ה-14 ברסלב נכללה בדוכסות הגדולה של ליטא, ואף נודעה חשיבות למבצרה, בשל הסמיכות לאזור השליטה של המסדר הליבוני במהלך המאות ה-14 וה-15.
בחלוקת פולין השלישית בשנת 1795 צורפה ברסלב לאימפריה הרוסית, וזאת עד 1919, אז נכללה בשטחי הרפובליקה הפולנית השנייה על פי הסכם ריגה. בשנת 1939 צורפה העיר אל הרפובליקה הסובייטית הסוציאליסטית הבלארוסית.
יהודי ברסלב

היהודים נזכרים בברסלב כבר במאה ה-16, אך הקהילה אז הייתה קטנה יחסית. בין מלחמות העולם הייתה התפתחות ניכרת בקהילה, ומספר אנשיה הגיע לכ-1,900, כשלושה רבעים מסך תושבי העיר.
בעיר פעלה ישיבה של כ-60 תלמידים, שבראשה עמד הרב חיים תרשיש מהכפר יאיסי הסמוך. משך שנים רבות כיהנו בעיר שני רבנים - רבי הירשל וַלין, רבם של ה"מתנגדים", ורבי אבא זהורייה, ששימש כרב עדת החסידים.
לאחר כיבוש העיר בידי הגרמנים, ב-27 ביוני 1941, הוטלו על יהודיה גזירות שונות, וב-18 באפריל 1942 הועברו יחד עם יהודים נוספים מהסביבה לגטו שהוקם בעיר.
ב-3 ביוני 1942 כ-2,000 מיהודי הגטו נרצחו בבורות ירי. בסתיו 1942 הועברו לגטו בעיר יהודי אופסה וכפרי הסביבה, וב-12 במרץ 1943 נרצחו כל יושביו באקציה שבה חלק מהיהודים גילו התנגדות.
לקריאה נוספת

רחל גרוסבאום-פסטרנק, "ברַסלַב, עיר נפה במחוז וילנה", בתוך: שמואל ספקטור וברכה פרוינדליך (עורכים), פנקס הקהילות: (4) פולין, כרך ח: מחוזות וילנה–ביאליסטוק–נובוגרודק, ירושלים: יד ושם, תשס"ו 2005, עמ' 191–195.
ג'וזף הורוביץ

| --- | --- |

 לידה:  26 במאי 1926 וינה, הרפובליקה האוסטרית הראשונה 
 פטירה:  9 בפברואר 2022 (בגיל 95) לונדון, הממלכה המאוחדת 
 מוקד פעילות:  הממלכה המאוחדת 
 מקום לימודים:  הקולג' המלכותי למוזיקה, ניו קולג' 
 סוגה:  מוזיקה קלאסית 
 שפה מועדפת:  אנגלית 
 פרסים והוקרה:  מדליית ולטר וילסון קובלט 
 nm0395264/ פרופיל ב-IMDb
 
ג'וזף הורוביץ (באנגלית: Joseph Horovitz;‏ 26 במאי 1926 – 9 בפברואר 2022) היה מלחין ומנצח אנגלי יהודי.
ביוגרפיה

ג'וזף הורוביץ נולד בווינה למשפחה יהודית. בשנת 1938 המשפחה נמלטה לבריטניה. אביו היה מוציא לאור שייסד את Phaidon Press.
ג'וזף הורוביץ למד שפות באוניברסיטת אוקספורד. לאחר סיום הלימודים הוא למד הלחנה בקולג' המלכותי למוזיקה בלונדון והמשיך אצל נדיה בולאנז'ה בפריז.
בשנת 1950 הוא מונה למנהל המוזיקלי של תיאטרון בבריסטול. במקביל הוא היה מנצח בהופעות אופרה ובלט והופיע ברחבי אירופה וארצות הברית.
בשנת 1961 הוא מונה לפרופסור בקולג' המלכותי למוזיקה. בין תלמידיו היה מרטין אלרבי.
החל משנת 1970 הוא היה חבר מועצה של האקדמיה הבריטית של פזמונאים, מלחינים וכותבים.
במהלך הקריירה הורוביץ כתב 16 בלטים ו-2 אופרות. בנוסף הוא כתב קונצרטים, חלקם היו בסגנון ג'אז.
ג'וזף הורוביץ עסק גם בכתיבת מוזיקה ליטורגית. בשנת 1977 יצירתו בוצעה בקתדרלת סנט פול. הורוביץ כתב מוזיקה למספר סרטים.
על יצירותיו, הוענקו להורוביץ מספר פרסים כולל מדליית חבר העמים הבריטי ומדליית זהב מעיריית וינה.
הוא נפטר ב-9 בפברואר 2022.
אמיו אונליין

| --- | --- |

לוגו המשחק
 כללי
 תאריך הוצאה:  6 באוקטובר 2003
 סוגה:  משחק תפקידים המוני ברשת
 פיתוח:  Webzen
 הוצאה לאור:  Webzen Games 
 ארץ מקור:  קוריאה הדרומית 
 עיצוב:  Webzen
 דרישות תוכנה
 גרסה:  Season 17 Part 2 (יצאה ב-22 ביוני 2022)
 מצבי משחק:  מרובה משתתפים
 פלטפורמות:  Microsoft Windows
 מדיה:  הורדה דיגיטלית
 דרישות מערכת
 מעבד:  פנטיום 4 במהירות 2 GHz
 זיכרון:  1GB
 כרטיס מסך:  תואם DirectX 9.0c
 מקום פנוי:  2GB
 בקרים:  מקלדת ועכבר
 muonline.webzen.com/en
 
תמונת מסך מתוך המשחק: לוחם בעיר לורנסיה
אמיו אונליין (בקוריאנית: 뮤 온라인, באנגלית: MU online; ידוע בטעות גם כמו אונליין) הוא משחק תפקידים המוני מרובה משתתפים. זהו משחק פנטזיה תלת־ממדי ברוח ימי הביניים. המשחק פותח על ידי החברה הקוריאנית Webzen ושווק בעבר על ידי K2 Network אך כיום מופץ אך ורק על ידי Webzen.
רקע

המשחק כולו מתרחש ביבשת האבודה "מו". על פי עלילת המשחק, היבשת מו, שבעבר נשלטה על ידי קיסרים אדירים, נקלעה למלחמות בין שליטיה הרבים והעלובים. אנטונידס, אחד השליטים, הונה והביא בטעות ליבשת שד הקרוי בשם "קוּנְדוֹן" (Kundun), כתוצאה מכך שליטי היבשת נהרגו, ובהיעדר יורש, תקוות היבשת תלויה בהרפתקנים שאמורים לאחד כוחות, להילחם בשד, ולהחזיר את השלום והשלווה ליבשת. יצורים, חפצים ומקומות רבים במשחק לקוחים מהמיתולוגיה הנורדית, כגון פנריר, ולהאלה ומידגארד.
יש הטוענים כי עלילת המשחק מבוססת על ספרו של ג'יימס צ'רצ'וורד "היבשת האבודה מו". לפי הספר, מו היא אחת היבשות שנעלמו מתחת לפני הים, בדומה לאטלנטיס וללמוריה. עם זאת, אין קשר בין תוכן הספר לבין המשחק מלבד שם היבשת "MU" המשמש גם כשם המשחק.
משחקיות

כשאר משחקי התפקידים ההמוניים ברשת, עם התחלת המשחק השחקן נדרש ליצור דמות מתוך מספר סוגי דמויות ומטרתו היא להתקדם במשחק. ההתקדמות במשחק מבוססת על נקודות ניסיון ורמות, כאשר את נקודות הניסיון ניתן להרוויח באמצעות הריגת מגוון מפלצות החל ממפלצות חלשות, דוגמת עכבישים, גובלינים ודרקונים, עד למפלצות חזקות כגון גורגונות, טנטלוסים וקרומי אלפא, ולבוסים אימתניים דוגמת קאנדן וסלופן. לכל מפלצת יש רמה מינימלית שניתן להרוג אותה, והם יכולות להפיל מגוון חפצים כגון כסף, כלי נשק, שריונות ותכשיטים המשמשים לשיפור או יצירת חפצים, כאשר את החפצים החזקים ביותר ניתן להשיג מהמפלצות החזקות ביותר.
המשחק מציע מגוון מפות, החל משלוש מפות בסיסיות - נוריה שם דמויות האלפית מתחילות, Elveland שם דמויות המזמנת מתחילות, ולורנסיה שם שאר הדמויות מתחילות, ועד למפות חזקות יותר שניתן להשתגר אליהם, או ללכת רגלית, מרמות מסוימות.
משחקיות > מערכת קרבות

במשחק ישנה מערכת PvP (שחקן נגד שחקן) מפותחת. ניתן לאתגר שחקן אחר לדו-קרב ולכך נדרשת הסכמתו. עם זאת, ניתן גם לקיים קרבות ולהרוג שחקנים אחרים מחוץ למסגרת הדו-קרב. ההבדל הוא שכאשר שחקן תוקף שחקן אחר מחוץ למערכת הדו-קרב, מופעלת אצל השחקן האחר מערכת הגנה עצמית ואם התוקף מצליח להרוג את המגן, הוא הופך לרוצח (Player Killer). רוצח לא יכול להשתגר למפות אחרות, או לקנות חפצים מהחנויות במשחק עד שיעבור פרק זמן של כמה שעות, המשתנה בין שרתי המשחק. על שחקן ההורג שחקן אחר בתוך מערכת הדו-קרב לא יחולו המגבלות הללו. כאשר שחקן הופך לרוצח, שחקנים אחרים יכולים להרוג אותו מבלי להיות רוצחים. לא כל שכן, שחקן אחר הרג רוצח כמה פעמים יעבור לסטטוס "גיבור".
משחקיות > גילדות, בריתות ו Castle Siege

מערכת הגילדות במשחק מפותחת וכוללת אפשרות לערוך קרבות בין גילדות יריבות, ואף ליצור בריתות שכוללות עד 5 גילדות שונות. מדי שבוע מתקיימת במשחק תחרות בשם Castle Siege שבה מספר בריתות לוחמות אחת בשנייה בקרב של שעתים על מי שולט בטירת הסייג ומי משאר את חותמו במשחק.
דמויות

השחקנים בוחרים את דמותם מבין שש דמויות: אביר אפל, קוסם אפל, אלפית קשתית, גלדיאטור קסום, לורד אפל, מזמנת או לוחם הזעם. עם הזמן, הדמות צוברת ניסיון והצלחות, והרמה של הדמות עולה. כשרמת הדמות עוברת סף מסוים, יש לדמות יכולת לעבור שינוי צורה ולהפוך לדמות מסוג אחר, בעלת יכולות מתקדמות יותר.
דמויות > לוחם > אביר אפל Dark Knight

הדמות הבסיסית ביותר מבין האבירים. אביר אפל יכול להשתמש במגוון רחב של כלי נשק: חרבות, חניתות, רמחים ואלות. לאביר האפל יש יריב קבוע, והוא הקוסם האפל. לאחר שהוא צובר ניסיון ועולה ברמות, האביר יכול לעבור שינוי צורה, ולהפוך לאביר להב.
דמויות > לוחם > לוחם הלהב Blade Knight

דמות אביר חזקה יותר מהאביר האפל. ללוחם הלהב יש יותר עוצמה, יותר מיומנויות, ויכולת להשתמש במבחר גדול יותר של כלי נשק. גם ללוחם הלהב יש יריב קבוע: אדון הנשמות. כחלק של העונה השלישית הפרק הראשון גם כאשר לוחם הלהב צובר מספיק ניסיון הוא מסוגל לעבור שינוי צורה ולהפוך ל"אדון הלהב (Blade Master)".
דמויות > לוחם > אדון הלהב Blade Master

דמות אביר חזקה יותר מאביר הלהב. לאדון הלהב יש סקילים חדשים הנוצרים מעונה 3 ומעלה לאדון הלהב יש יותר עוצמה, יותר מיומנויות, ויכולת להשתמש במבחר גדול יותר של כלי נשק. גם לאדון הלהב יש יריב קבוע: אדון נשמות עוצמתי. וכתוספת לעונה השלישית, לאדון הלהב יש יכולת ללבוש זוג כנפיי אביר רמה שלישית. לאחר רמה 220 לאבירי הלהב ולאדוני הלהב יש אפשרות לבצע משימה שבסופה השחקן רוכש מיומנות נוספת וחזקה הנקראת "קומבו (Combo)"קומבו היא סוג של סקיל משולב שנוצר לאחר 3 סקילים שנעשו ברצף הקומבו הוא סקיל החזק ביותר במשחק.
דמויות > קוסם > קוסם אפל Dark Wizard

הדמות הבסיסית ביותר מבין דמויות הקוסמים. לקוסם האפל יש יכולת לבצע כשפים שונים המשפיעים על היריב. הקוסם מתחיל עם כישוף "כדור אנרגיה" אך הוא יכול להשיג במהלך המשחק כישופים איתם הקוסם יכול להקפיא את היריב, להרעיל אותו, או לשרוף אותו. הקוסם האפל יכול להשתמש גם בכשפי הגנה, כגון יצירת מגן סביבו. הקוסם מוגבל ביחס לאבירים במבחר כלי הנשק בהם הוא יכול להשתמש, אך יש לו אפשרות להחזיק מטות שיגבירו את כוח הקסם שלו. לאחר שהוא צובר ניסיון מספיק, יכול הקוסם להפוך לשומר נשמות, ומאוחר יותר לשומר נשמות עוצמתי.
דמויות > קוסם > אדון הנשמות Soul Master

דמות קוסם חזקה יותר מהקוסם האפל, אדון הנשמות הוא יריב של לוחם הלהב. לאדון הנשמות יש יותר כוח קסם מגוון רחב יותר של כשפים, סוגי סטים ומטות. כמו כן כאשר אדון הנשמות צובר מספיק ניסיון, יכול אדון הנשמות להפוך לאדון נשמות עוצמתי, יכול לרכוש את הכישוף הנדיר והחזק ביותר הנקרא "נובה (Nova)"
דמויות > קוסם > אדון נשמות עוצמתי Grand Master

דמות קוסם חזקה אף יותר מאדון הנשמות, יריבו של אדון הלהב. לאדון הנשמות העוצמתי יש יותר כוח קסם מגוון רחב יותר של כשפים, סוגי סטים ומטות. וכתוסף לעונה השלישית, לאדון הנשמות העוצמתי, יש יכולת ללבוש זוג כנפיי קוסם רמה שלישית. לאחר רמה 200 לאדוני הנשמות ואדוני הנשמות העוצמתיים יש יכולת לבצע משימה שבסופה השחקן יכול לרכוש את הכישוף הנדיר והחזק ביותר הנקרא "נובה (Nova)".
דמויות > אלפית > אלפית Fairy Elf

היא קשתית רבת עוצמה שמשתמשת בחץ וקשת כדי לפגוע ביריביה. האלפיות יכולות להחזיק רק חרבות ואלות מתוך מבחר קטן, וקשתות. לאלפיות יש כוח זימון מפלצות, שבאמצעותו הן יכולות לגרום למפלצות להכות ביריביהן. לדוגמה, האלפיות יכולות להיעזר בקרב במפלצות שונות שאותן הן מזמנות. לאחר שהאלפית מגיעה לרמה מסוימת, יש לה יכולת להפוך לאלפית מוזה. לאלפית יש גם קסמים ייחודיים רק לה שנקראים באפים - Buffs - שמחזקים את כח ההגנה שלה וכוח ההתקפה שלה (וגם של אנשים אחרים עליה היא מכוונת) ובכך היא הופכת לשימושית ביותר. לכנפיים שלה יש צורה של כנפיי פייה ולכן הן נקראות כנפיי פייה/שדון (Fairy Wings).
דמויות > אלפית > אלפית מוזה Muse Elf

פיתוח של האלפית, בעלת מבחר גדול של קשתות ורובי קשת, סטים עוצמתיים ובשלב מתקדם של המשחק יכולה לעבור עוד פיתוח ולהפוך לאלפית נעלה.
דמויות > אלפית > אלפית גבוהה High Elf

פיתוח של האלפית המוזה, מקבלת יכולת לשלוט (מהעונה השלישית) בקשתות רבות עוצמה, בסטים חדשים ובכנפיים חדשות ברמה 3 - כנפיי האשליות.
דמויות > מזמנת > מזמנת Summoner

דמות חדשה שהצטרפה למשחק בעונה השלישית פרק 2.למזמנת יש קסמים וכנפיים ייחודיים לה והיא יכולה לשלוט גם בחלק קטן של הקסמים של קוסם אפל ובטווח רחב של קסמים משל עצמה. היא נקראת מזמנת משום שיש לה מגנים שיש להם יכולת לזמן מפלצת בעלת כוח חזק. ברמה מסוימת היא יכולה לעבור שינוי ולהפוך למזמנת ארורה.
דמויות > מזמנת > מזמנת מגואלת Bloody Summoner

פיתוח של המזמנת, בעלת סטים וכלי נשק חזקים במיוחד ובעלת כנפיים חדשות. בשלב מתקדם יותר של המשחק היא הופכת לגבירת הממדים.
דמויות > מזמנת > גבירת הממדים Dimension Summoner

פיתוח של המזמנת הארורה, בעלת טווח אדיר של סטים וכלי נשק חדשים וכנפיים רמה 3 חדשות.
דמויות > הגלדיאטור > גלדיאטור קסום Magic Gladiator

דמות שמשלבת יכולות של קוסמים ושל אבירים. ניתן ליצור דמות של גלדיאטור קסום רק לאחר שדמות קודמת - מכל סוג - הגיעה לרמה 220. הגלדיאטור הקסום יכול להשתמש במטות של קוסמים, אך גם חרבות וסכינים של אביר. כמו כן הגלדיאטור הקסום מוגבל בסוגי המטות והחרבות. גלאדיאטור קסום יכול להשתמש רק בסוגים החלשים של נשקי האביר, מטות הקוסם ומיומנויותיהם. לגלדיאטור קסום יש נשק סטים וכנפיים המיוחדים אך ורק לו. כתוסף לעונה השלישית לגלאדיאטור הקסום יש יכולת להשתמש במגוון רחב וחזק יותר של נשק כנפיים וסטים.
דמויות > הגלדיאטור > שליט הדו-קרב Duel Master

פיתוח של הגלדיאטור הקסום שמסוגל לשלוט בטווח עצום של כלי נשק וסטים חדשים מהעונה השלישית של המשחק וגם מקבל אפשרות לכנפיים ברמה 3 (Wings of Hurricane), חובת העבודה השלישית קיימת.
דמויות > האדון האפל > שליט אפל Dark Lord

ניתן ליצור דמות מסוג זה רק כאשר דמות אחרת מגיעה לרמה 250. דמות זו משלבת את היכולות של כל שאר הדמויות. כבר ברמות נמוכות היא חזקה יותר מדמויות אחרות באופן משמעותי. דמות זאת יכולת לפקוד על חיות כגון: עורב אפל וסוס אפל. דמות זאת בניגוד לדמויות אחרות יכולה להקים גילדה ובה 80 אנשים (אך זה תלוי ברמה שלה, 80 אנשים רק ברמה המקסימלית - 400 כאשר בשאר הדמויות האחרות מדובר במקסימום של 40 איש פר גילדה). כתוסף לעונה השלישית לאדון האפל יש סוגים נוספים של סטים ונשק וגלימה חדשה.
דמויות > האדון האפל > אדון הקיסרים Lord Emperor

פיתוח של השליט האפל שמהעונה השלישית מקבל גם הוא טווח עצום של כלי נשק וגלימה מפותחת ברמה שלישית.(mantle of monarch)
דמויות > לוחם הזעם > לוחם הזעם Rage Fighter

הדמות החדשה ביותר במשחק. הופיעה לראשונה בעונה 6 פרק ראשון.
דמויות > לוחם הזעם > אדון האגרוף Fist Master

שינוי הצורה היחיד של לוחם הזעם לאחר סיום המשימה.
רמת התפתחויות

| אביר | קוסם | אלפית | מזמנת | גלדיאטור | לורד | לוחם |
| --- | --- | --- | --- | --- | --- | --- |
| אביר אפל | קוסם אפל | אלפית | מזמנת | גלדיאטור קסום | לורד אפל | לוחם הזעם |
| לוחם הלהב | אדון הנשמות | אלפית מוזה | מזמנת ארורה | אדון הדו-קרב | אדון הקיסרים | אדון האגרוף |
| אדון הלהב | אדון נשמות עוצמתי | אלפית גבוהה | גבירת הממדים |  |  |  |

קוסם אפל
בית צרינגן

| --- | --- |

 מדינה:  גרמניה
 תארים:  דוכס קרינתיה   מרקיז ורונה   מרקיז באדן   הנסיך הבוחר מבאדן  הדוכס הגדול של באדן
 מייסד:  ברטולד השני, דוכס קרינתיה
 השליט האחרון:  פרידריך השני, הדוכס הגדול של באדן
 ראש הבית הנוכחי:  ברנהרד, נסיך הכתר של באדן
 תקופת השושלת:  962 – 1918 – המהפכה הגרמנית
 אתניות:  גרמנית
 ענפים:  דוכסות טק
בית צרינגן (בגרמנית: Haus Zähringen) הוא משפחת אצולה גרמנית שהתקיימה תשע מאות וחמישים שנה, החל מהמאה ה-10 ועד לאחר מלחמת העולם הראשונה.
היסטוריה > דוכסות צרינגן

בשנת 962 מונה אחד מבני המשפחה - ברטהולד, לרוזן ברייזגאו. נכדו של ברטהולד - ברטולד הראשון, דוכס צרינגן הקים כמה בריתות חזקות, והיה ביחסים טובים עם בית הוהנשטאופן. היינריך השלישי, קיסר האימפריה הרומית הקדושה הבטיח את דוכסות שוואביה לברטולד, אולם לאחר מותו של היינריך בשנת 1056 נמסרה הדוכסות לרודולף פון ריינפלדן. בתור פיצוי קיבל ברטולד את דוכסות קרינתיה, אולם בשנת 1077 במהלך מאבק האינווסטיטורה, נישל אותו היינריך הרביעי, קיסר האימפריה הרומית הקדושה משלטונו, והשאיר בידיו רק את התואר מרקיז ורונה. בשנת 1073 מת ברטהולד, ובנו הרמן הראשון, מרקיז באדן ירש את תאריו. בנו השני ברטולד מונה לדוכס שוואביה בשנת 1092, אולם בשנת 1098 ויתר על התואר לטובת פרידריך הראשון, דוכס שוואביה מבית הוהנשטאופן, ונטל לעצמו את התואר "דוכס צרינגן". לאחר מותו של ברטהולד בשנת 1111 ירש אותו בנו ברטולד השלישי, דוכס צרינגן, ואחריו בנו קונרד הראשון, דוכס צרינגן.
בשנת 1127 התנקשו בחיי אחיינו של קונרד - וילהלם השלישי, רוזן בורגונדי, ובעקבות כך יצא קונרד למלחמה נגד רנה השלישי, רוזן בורגונדי וסיפח את רוב רוזנות בורגונדי לנחלותיו. בשנת 1152 מת קונרד הראשון, ובנו ברטולד הרביעי, דוכס צרינגן עלה לשלטון במקומו. ברטהולד הרביעי הקים בשנת 1157 את העיר פריבור, ובילה את רוב זמנו במלחמות באיטליה לצד פרידריך ברברוסה. בשנת 1186 מת ברטולד הרביעי, ובנו ברטולד החמישי, דוכס צרינגן עלה לשלטון במקומו. ברטולד החמישי ייסד את העיר ברן בשנת 1191, וצמצם את כוחם של האצילים הבורגונדיים.
בשנת 1218 מת ברטולד החמישי ללא יורשים, ובעקבות כך עברו רוב נחלות הדוכסות לידי הכתר, ומיעוטם התחלקו בין אגינו הרביעי, רוזן אוראך ואולריך השלישי, רוזן קיבורג, שהיו גיסיו של ברטולד החמישי.